L-Uffiċju Nazzjonali tal-Istatistika, l-NSO ħabbar li ċ-Ċensiment tal-Popolazzjoni u tad-Djar tal-2021 se jibda' f'Ottubru ta' din is-sena u li jista' jsir onlajn. F'konferenza tal-aħbarijiet, il-Ministru għall-Finanzi u x-Xogħol, Clyde Caruana qal li għall-ewwel darba din is-sena, hemm l-opportunitá li ċ-ċensiment isir onlajn fuq census2021.gov.mt. Il-Ministru Caruana qal li ċ-ċensiment li jsir darba kull 10 snin hu eżerċizzju importanti li juri l-iżvilupp ta' Malta fil-livell demografiku. Qal ukoll kif għall-ewwel darba f'Malta u fl-Ewropa se jsir ukoll ċensiment ieħor li janalizza l-ħiliet Maltin għas-suq tax-xogħol. Il-Ministru kompla jgħid kif ir-riżors tal-kapital uman hu mportanti ħafna għal Malta u b'hekk hemm bżonn li jkun hemm informazzjoni biex tissaħħaħ u tissostna l-politika nazzjonali għas-suq tax-xogħol. Qal kif dan se jsir ukoll biex jintlaħqu l-miri tal-Unjoni Ewropea fil-ħiliet u r-rata ta' parteċipazzjoni ta' persuni fit-taħriġ. #td_uid_2_609ecfd03528f .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/05/13182029/pr210901d-80x60.jpg) 0 0 no-repeat}#td_uid_2_609ecfd03528f .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/05/13182055/pr210901a-80x60.jpg) 0 0 no-repeat}#td_uid_2_609ecfd03528f .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/05/13181915/pr210901b-80x60.jpg) 0 0 no-repeat} 1 minn 3 DOI: Jason Borg "Biex ikollna politika sostenibbli jrid ikolna bażi ta' evidenza ta' fejn għandna bżonn ninvestu u ta' xi jrendi bħala investiment," qal il-Ministru. Caruana kkonkluda jgħid li qed iħares lejn dan l-eżercizzju b'ottimiżmu, u kif għalkemm hu ta' sfida, hemm bżonn dan il-pass biex jintbgħat sinjal lil hinn minn xtutna li Malta se tinvesti fin nies u l-ħiliet tagħhom. Etienne Caruana, il-Kap taċ-ċensiment ħabbar li d-data taċ-ċensiment se tkun il-21 ta' Novembru tal-2021 u qal li għall-ewwel darba din is-sena, hemm l-opportunitá li ċ-ċensiment isir onlajn fuq census2021.gov.mt. Il-questionnaire se jieħu madwar 20 minuta għal household ta' tliet persuni u jista' jsir onlajn, jitħalla ktejjeb, permezz tat-telefon jew fid-djar permezz ta' tablet. Saħaq li kull persuna għandha l-obbligu legali li tikkowopera u tagħti l-informazzjoni u appella biex kulħadd jagħmel dmiru. Qal ukoll kif għall-ewwel darba din is-sena, l-informazzjoni se tkun parti minn grid biex id-dettalji jkunu maqsuma fuq mappa ta' Malta. Silvan Zammit mill-NSO saħaq kif din is-sena iċ-ċensiment se jkun aktar teknoloġiku peress li jista' jsir onlajn u permezz ta' tablet, biex b'hekk titnaqqas l-ammont ta' karta li tintuża u jkun aktar effiċjenti. Qal ukoll kif permezz taċ-ċensiment, se tinġabar informazzjoni soċjali u ekonomika inkluż, l-orjentazzjoni sesswali, r-razza u r-reliġjon li ma kienux jinġabru f'ċensimenti fil-passat. Żied jgħid li barra minn hekk se jinġabru wkoll dettalji fuq il-bini f'Malta u li kull min jgħix Malta għandu l-obbligu li jkun parti miċ-ċensiment, inkluż barranin li ilhom jgħixu Malta għal 12-il xahar jew barranin li għandhom l-intenzjoni li jgħixu Malta għal mill-anqas 12-il xahar. Dan hu t-18-il ċensiment li qed isir f'Malta u se jiswa madwar 3 mijun ewro. Se jinvolvi aktar minn 1,200 ruħ u se jieħu numru ta' ġimgħat biex tkun miġbura d-data. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_609ecfd03861b_rand.td-a-rec-img{text-align:left}.td_uid_4_609ecfd03861b_rand.td-a-rec-img img{margin:0 auto 0 0}